ПРЕДЛОГ ЗАКОНА О ИЗМЕНАМА И ДОПУНАМА

ЗАКОНА О ОСНОВНОМ ОБРАЗОВАЊУ И ВАСПИТАЊУ

Члан 1.

У Закону о основном образовању и васпитању („Службени гласник РС”, бр. 55/13, 101/17, 27/18 - др. закон, 10/19, 129/21 и 129/21 - др. закон), у члану 27. став 13. после речи: „језика”, тачка се замењује запетом и додају се речи: „односно програм српског језика као страног.”

Члан 2.

У члану 31. став 2. број: „30” замењује се бројем: „28”, а у ставу 3. број: „33” замењује се бројем „31”.

У члану 31. став 7. мења се и гласи:

„Изузетно, образовно-васпитни рад од петог до осмог разреда може да се организује и у комбинованом одељењу, када је то у најбољем интересу ученика, уз сагласност надлежне школске управе.”

 Члан 3.

У члану 32. став 6. реч: „четвртог”, замењује се речју: „трећег”.

Члан 4.

У члану 59а став 1. после речи: „часова”, тачка се замењује запетом и додају се речи: „укључујући и часове додатне и допунске наставе и час одељењског старешине.”

После става 1. додаје се нови став 2. који гласи:

„Школа која организује редовну полудневну наставу у две смене стара се да сви часови из става 1. овог члана буду утврђени распоредом часова у оквиру смене коју ученици похађају.”

Досадашњи ст. 2-5. постају ст. 3-6.

Члан 5.

У члану 62. став 1. реч: „шестог”, замењује се речју: „другог”.

После става 1. додаје се нови став 2. који гласи:

„Општи успех ученика упућених на разредни, односно поправни испит утврђује се након обављеног разредног, односно поправног испита, а најкасније до 31. августа текуће школске године.”

Досадашњи ст. 2-4. постају ст. 3-5.

Члан 6.

У члану 63. став 1. мења се и гласи:

„Владање ученика у првом разреду основног образовања и васпитања оцењује се описно у току и на крају полугодишта”.

Став 3. мења се и гласи:

„Владање ученика од другог до осмог разреда основног образовања и васпитања оцењује се бројчано у току и на крају полугодишта”.

Став 4. мења се и гласи:

„Оцена из владања из става 3. овог члана јесте бројчана, и то: примерно (5), врло добро (4), добро (3), задовољавајуће (2) и незадовољавајуће (1), и утиче на општи успех ученика.”

Члан 7.

У члану 104. после става 1. додаје се нови став 2. који гласи:

„Одредбе из члана 31. овог закона примењују се сукцесивно почев од школске 2024/2025. године приликом формирања одељења првог разреда.”

Члан 8.

Члан 104а брише се.

Члан 9.

У члану 105. став 1. брише се.

Досадашњи ст. 2-3. постају ст. 1-2.

Члан 10.

Овај закон ступа на снагу наредног дана од дана објављивања у „Службеном гласнику Републике Србије”.